**[eдна минута с…] Име, Позиция, Екип, Организация**

Явор Стоименов, Development Manager, CLM Services, Cloud&Lifecycle Management

[Снимка на колегата]

**Преди 20 години…**

ИТ бранша беше в зародиш и първоначалните заплати стартираха от 300 лв. бруто…

**Любимият ми момент за тези 20 години в SAP е…**

Труден въпрос. Може би традициите от миналото да се организират неформални събития след работа, било то в стола или пък през четвъртък в р-нт Огледалото….ааааа, да и съобщенията на колегата по - известен като Галки: „Има build“ – не по мейл, а чрез net send.

**Първият екип, в който работих, беше…**

Започнах като Information Developer в екипа на Ангел Лафчиев. Тогава, този термин не звучеше толкова претенциозно – всички ни казвахме, че сме Документатори 😊

**Лабът става на 20 тази година. Когато аз бях на 20…**

Нямах идея какво и защо ми се случва….Но за сметка на това, чувах ясно, когато колегата Добромир Карамелски ме викаше да дойда при него, за да дам отчет, защото нещо не работи.

„Привикването“ не беше чрез традиционен начин на комуникация – колегата просто изкрещяваше името ми от бюрото си и се очакваше да „цъфна“ там веднага, независимо, че се намирах 2 етажа по – горе в офиса 😊

**За 20 години в компанията се научих, че…**

Технологиите променят съдби, но най – важни винаги си остават хората.

**И преди 20 години, и днес... (*какво е същото*)**

Едното със сигурност е трамвай 11 – и преди и сега върви по същия маршрут, до „стария“ и „новия“ офиси 😊. Иначе вярвам, че същите принципи, които преди 20 години важаха за добрия работодател, важат и сега.

**За разлика от преди 20 години, днес…**

Имаме достъп до паркинг и стол, както и сграда, която не е строена от строителни войски😊 Но извън шегата, съществената разлика според мен е, колко безумно много се промени бранша ни и наред с това, очакванията към самите нас – както като към професионалисти, така и като хора.